શીર્ષક: પીવીએસ શર્મા : 'નોટબંધીમાં ભ્રષ્ટાચાર' મુદ્દે નરેન્દ્ર મોદીને ફરિયાદ કરનાર પૂર્વ IT ઑફિસર કોણ છે?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
તાજેતરમાં જ તેમણે વડા પ્રધાન નરેન્દ્ર મોદીને ઑનલાઇન ફરિયાદ કરી હતી કે નોટબંધી દરમિયાન સુરતમાં કેટલાક જ્વેલર્સ, સીએ તથા આવકવેરા વિભાગના અધિકારીઓની મિલિભગતથી કરોડોનો કથિત ભ્રષ્ટાચાર થયો છે.

તેમનું કહેવું છે કે આ કૌભાંડને કારણે સરકારને ઘણું મોટું નુકસાન થયું છે.

તેમણે કેટલીક વ્યક્તિઓ અને કંપનીઓ પર મની લૉન્ડરિંગનો આરોપ લગાવ્યો છે.

જોકે આ મુદ્દો વઘુ ચર્ચિત એટલે બન્યો છે કેમ કે પૂર્વ આઈટી અધિકારીએ ટ્વિટર પર આ ફરિયાદ કરી એ બાદ તેમના ત્યાં આવકવેરાના દરોડા પડ્યા છે.

પીવીએસ શર્માએ 19મી ઑક્ટોબરે ટ્વિટર પર એક ડૉક્યુમેન્ટ શૅર કરીને વડા પ્રધાન, વડા પ્રધાન કચેરી અને નાણામંત્રીને ટૅગ કરી નોટબંધી દરમિયાન ભ્રષ્ટાચાર થયાની વાત કહી હતી.

તેમણે ટ્વીટમાં લખ્યું, "માનનીય મોદીજી આ રીતે નોટબંધીના આઇડિયાને ભ્રષ્ટાચારીઓએ નિષ્ફળ બનાવી દીધો. રોકડ જમા 110 કરોડ રૂપિયા, આવક 84 લાખ રૂપિયા અને ટૅક્સ 80 લાખ રૂપિયા."

"આવકવેરા વિભાગે આંખે પટ્ટી બાંધી છે અને સેટલમૅન્ટ કમિશને અતાર્કિક દલીલો પણ સ્વીકારી લીધી છે, જેથી સરકારને મોટું નુકસાન ગયું છે."

21મી તારીખે તેમણે એક અન્ય ટ્વીટ કરીન તેઓ કોરોના સંક્રમણમાંથી સાજા થઈ ગયા હોવાની વાત પણ કહી હતી. તેમાં પણ તેમણે વડા પ્રધાન નરેન્દ્ર મોદી અને ગૃહમંત્રી અમિત શાહને ટૅગ કર્યા હતા.

જે વ્યક્તિ અને કંપની પર કરચોરી અને ભ્રષ્ટાચારનો આરોપ મૂક્યો છે, તેમના વિશે તેમણે ફરી એક ટ્વીટ કરીને તેમના તાર એનસીપી સાથે જોડાયેલા હોવાનો પણ આક્ષોપ કર્યો હતો.

જોકે આ વાત તેમણે ગુજરાત કૉંગ્રેસના પૂર્વ પ્રદેશાધ્યક્ષ અર્જુન મોઢવાડિયાના ટ્વીટના જવાબમાં કરી હતી.

આ ટ્વીટમાં મોઢવાડિયાએ પીવીએસ શર્મા દ્વારા કરવામાં આવેલી 'નોટબંધી વખતે કથિત ભ્રષ્ટાચાર'ની ટિપ્પણી મુદ્દે ભાજપ પર શાબ્દિક પ્રહાર કર્યા છે.

આ દરમિયાન સ્થાનિક મીડિયાના અહેવાલો અનુસાર આઈટીની ટીમે તેમના નિવાસસ્થાને તથા અન્ય કેટલાક ઠેકાણે દરોડા પાડીને તપાસ કરી હતી.

આ તપાસ કેમ કરવામાં આવી રહી છે તેના વિશે આવકવેરા વિભાગે સત્તાવારરૂપે કોઈ નિવેદન બહાર નથી પાડ્યું.

જોકે સ્થાનિક મીડિયામાં કહેવાઈ રહ્યું છે કે આવકથી વધુ સંપત્તિ અને જૂના કેસના મુદ્દે આ કાર્યવાહી થઈ છે.

આ દરમિયાન બીબીસીએ પીવીએસ શર્માનો સંપર્ક કરવાની કોશિશ કરી પરંતુ તેમનો સંપર્ક થઈ શક્યો નહીં.

જોકે કહેવાઈ રહ્યું છે કે આવકવેરા વિભાગે તેમનો ફોન જપ્ત કરેલ છે. તેમની સાથે વાતચીત બાદ તેમનું નિવેદન સામેલ કરી લેવામાં...